Sag anlagt den 14. maj 2018 – Dentsply De Trey mod EUIPO – IDS (AQUAPRINT)
(Sag T-312/18)
Stævningen er affattet på engelsk
Parter
Sagsøger: Dentsply De Trey GmbH (Konstanz, Tyskland) (ved solicitor S. Clark)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: IDS SpA (Savona, Italien)
Oplysninger vedrørende sagen for EUIPO
Ansøger af det omtvistede varemærke: IDS SpA
Det omtvistede varemærke: EU-ordmærket »AQUAPRINT« – registreringsansøgning nr. 12 272 407
Sagen for EUIPO: Indsigelsessag
Den anfægtede afgørelse: Afgørelse truffet den 26. februar 2018 af Andet Appelkammer ved EUIPO (sag R 1438/2017-2)
Påstande
Den anfægtede afgørelse annulleres, for så vidt som appelkammeret fastslog, at varerne er af samme eller lignende art og at den relevante kundekreds er specialiseret inden for tandplejeområdet.
EUIPO og i påkommende tilfælde intervenienten tilpligtes i henhold til artikel 134, stk. 1, i Rettens procesreglement at betale de af Dentsply i denne sag afholdte omkostninger.
Afgørelsen ændres også for så vidt angår afgørelsen om sagsomkostninger og intervenienten, såfremt denne ikke får medhold, tilpligtes i henhold til artikel 134, stk. 1, i Rettens procesreglement at betale omkostningerne afholdt af appelkammeret og indsigelsesafdelingen.
Anbringender
Tilsidesættelse af artikel 8, stk. 1, litra b), i forordning 2017/1001
Tilsidesættelse af artikel 8, stk. 4, i forordning 2017/1001.
____________